《余山 其八》
元代·清珙

自入山来万虑澄，平怀一种任腾腾。庭前树色秋来减，槛外泉声雨后增。

挑荠煮茶延野客，买盆移菊送邻僧。锦衣玉食公卿子，不及山僧有此情。

作者简介：（1272—1352）元僧。常熟人，字石屋。俗姓温。住当湖之福源。尝作偈云：“拾得断麻穿破衲，不知身在寂寥中。”后退居霅溪西之天湖，吟讽自适。有《石屋诗集》。